21. ΑΠΟΦΑΣΗ ΥΠΟΥΡΓΟΥ   ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ.   ΑΣΦΑΛΙΣΕΩΝ   Αριθ. οικ1277 της 8/16 Μαρτ. 1989  (ΦΕΚ Β΄ 199)  (Δόρθ. Σφαλμ. στο ΦΕΚ Β΄ 228/30 Μαρτ. 1989)  Κωδικοποίηση και συμπλήρωση των προϋποθέσεων και διαδικασία χορήγησης άδειας ίδρυσης και άδειας λειτουργίας εξοχών. Έχοντας υπόψη: 1.Τις διατάξεις του από 10.4.1930 Π.Δ/τος «Περί Λαϊκών Θερέτρων». 2.Τις διατάξεις του Νόμ. 749/48 άρθρ. 8 «Περί Παιδικών Εξοχών και Ειδικών Εστιών Σιτίσεως Παίδων» όπως τροποποιήθηκαν και συμπληρώθηκαν μεταγενέστερα. 3.Τις διατάξεις του Π.Δ/τος από 24.6.1949 «Περί οργανώσεως και λειτουργίας Παιδικών Εξοχών» όπως τροποποιήθηκαν και συμπληρώθηκαν μεταγενέστερα. 4.Τις διατάξεις του άρθρ. 50 του Νόμ. 1832/89 «Τροποποίηση και συμπλήρωση της νομοθεσίας για την τοπική αυτοδιοίκηση και αποκέντρωση και άλλες διατάξεις» ΦΕΚ 54/Α/89. 5.Την αριθ. Δ2β/οικ/6249/12.2.87 Υπουργική απόφαση όπως τροποποιήθηκε και συμπληρώθηκε μεταγενέστερα (ΦΕΚ 94/Β/87). 6.Την αριθ. 904/88 κοινή απόφαση του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων, Γενικές και ειδικές αρμοδιότητες Υφυπουργών Υγείας, Πρόνοιας και Κοινωνικών Ασφαλίσεων, (ΦΕΚ 863/Β/88), αποφασίζουμε: Άρθρο μόνο.-«Κωδικοποιούμε και συμπληρώνουμε τις προϋποθέσεις και τη διαδικασία χορήγησης άδειας ίδρυσης και λειτουργίας Εξοχών, στις οποίες αναφέρεται το άρθρ. 8 παρ. 1 και 3 του Νόμ. 749/48, ως και τα της εποπτείας αυτών από το Υπουργείο Υγείας, Πρόνοιας και Κοινωνικών Ασφαλίσεων», ως ακολούθως: Εξοχές που οργανώνονται με ίδια μέσα,  με πληρωμή ή χωρίς πληρωμή από φυσικά  ή Νομικά πρόσωπα, ή από Δημόσιες  Υπηρεσίες ή Οργανισμούς ή Οργανώσεις Άρθρ.1.-1.Για να λειτουργήσει Εξοχή, που οργανώνεται με ίδια μέσα, από φυσικά ή νομικά πρόσωπα, από Δημόσιες Υπηρεσίες,. Οργανισμούς ή Οργανώσεις, με πληρωμή ή χωρίς πληρωμή, απαιτείται: α)Άδεια ίδρυσης και  β)Άδεια λειτουργίας Εξοχής. Προϋποθέσεις χορηγήσεως άδειας  ιδρύσεως Εξοχής Άρθρ.2.-1.Για τη χορήγηση άδειας ιδρύσεως πρέπει να πληρούνται οι κάτωθι προϋποθέσεις: α)Έγκριση της Δασικής Υπηρεσίας της οικείας Νομαρχίας που εκδίδεται σύμφωνα με τις εκάστοτε ισχύουσες διατάξεις όπου απαιτείται, εφόσον η κατασκήνωση πρόκειται να λειτουργήσει σε δάση ή σε δασική έκταση. β)Ύπαρξη πυροσβεστικών μέσων και υλικών σύμφωνα με τις διατάξεις της Πυροσβεστικής Υπηρεσίας της περιοχής. γ)Η ύπαρξη εδαφικού χώρου κατάλληλου για εγκατάσταση Εξοχής.  Ως κατάλληλος εδαφικός χώρος θεωρείται εκείνος: 1.«Που βρίσκεται σε απόσταση 1.000 τουλάχιστον μέτρων από το όριο εγκεκριμένου σχεδίου πόλεως ή εγκεκριμένο οικισμό». Εξαιρούνται οι περιπτώσεις για τις οποίες έχει χορηγηθεί άδεια ιδρύσεως Παιδικής Εξοχής πριν μια πενταετία σε χώρο που απέχει λιγότερο από 1.000 μέτρα από το εγκεκριμένο σχέδιο πόλεως ή εγκεκριμένους οικισμούς και έχουν ήδη ανεγερθεί οι απαραίτητες για τη λειτουργία της Εξοχής εγκαταστάσεις. 2.Που είναι κατάλληλος από άποψη κλιματολογικών συνθηκών και φυσικών στοιχείων γι τη διανομή ατόμων κατά το καλοκαίρι υπό υγιεινές συνθήκες, για ανάπαυση και αναψυχή. 3.Βρίσκεται μακρυά από βιομηχανικές ζώνες και ανθυγιεινές εστίες και είναι απαλλαγμένος από θόρυβο και κάθε άλλου είδους ενόχληση.  4.Έχει έδαφος ξερό και εάν είναι δυνατόν πορώδες, για την απορρόφηση των ομβρίων νερών και δεν βρίσκεται κοντά σε ρυάκια ή νερά που λιμνάζουν.  5.Έχει επιφάνεια όχι μικρότερη από 10 στρέμματα εις τρόπον ώστε σε καμία περίπτωση ο αριθμός των κατασκηνωτών να υπερβαίνει τους 15 για κάθε στρέμμα. 6.Έχει τη δυνατότητα παροχής υγιεινού και σε επαρκή ποσότητα νερού. δ)Πρόβλεψη ανέγερσης ή ύπαρξη επί του ανωτέρω χώρου των παρακάτω μόνιμων εγκαταστάσεων, με εφαρμογή στην προκειμένη περίπτωση και των περί υδρεύσεως, αποχωρητηρίων αποχετεύσεων, εστιατορίων και Κατασκηνώσεων Υγειονομικών διατάξεων.    (Αντί για τη σελ. 214,03(α) Σελ. 214,03(β) Τεύχος ΙΑ-10-3 Σελ. 107 Κατασκηνώσεις - Παιδικές Εξοχές 35.Δ.μ.20-21   740 1.Περίφραξης του χώρου που να διασφαλίζει την απομόνωση αυτού, σε τρόπο ώστε να μην είναι δυνατή η λαθραία είσοδος ατόμων ή η χωρίς άδεια, έξοδος των κατασκηνωτών.  2.Μαγειρείων που να είναι ανάλογα με την προβλεπόμενη δυναμικότητα της κατασκήνωσης και να έχουν δάπεδο από λείο και αδιαπότιστο υλικό.  3.Τραπεζαρίας που να μπορεί να καλύψει τις ανάγκες της προβλεπόμενης δύναμης της κατασκήνωσης. Η κατασκευή της μπορεί να είναι και ημιμονίμου μορφής αρκεί να μην  έχει τη μορφή κλειστής αίθουσας και να παρέχει επαρκή προστασία στους κατασκηνωτές από τον ήλιο και τις δυσμενείς καιρικές συνθήκες. Το δάπεδο πρέπει να είναι από λείο και αδιαπότιστο υλικό. 4.Αποθήκης κατάλληλης να διασφαλίζει το τρόφιμα και τα υλικά που έχουν ανάγκη προστασίας. 5.Αποχωρητηρίων υδραυλικού τύπου ενός (1) τουλάχιστον για κάθε 10 κατασκηνωτές ή μέλη του προσωπικού με δάπεδα λεία και από αδιαπότιστο υλικό και τοίχους που να είναι καλυμμένοι από πλακίδια εμφιαλωμένα. Πρέπει να προβλέπεται επαρκής αερισμός τους και προστασία των παραθύρων με συρμάτινο πλέγμα και αυτόματο κλείσιμο των θυρών. Οι παραπάνω κοινόχρηστοι χώροι  πρέπει να βρίσκονται σε απόσταση μεγαλύτερη των 50 μέτρων από τους χώρους διαμονής των κατασκηνωτών. 6.Νιπτήρων που να αναλογούν 3 για κάθε 10 κατασκηνωτές ή μέλη του προσωπικού.  7.Καταιονητήρων (ντους) που να αναλογούν τουλάχιστον ένας (1) για κάθε 4 κατασκηνωτές ή μέλη του προσωπικού. Ο χώρος κάθε καταιονητήρα (ντους) δεν πρέπει να είναι μικρότερος του ενός (1) Μ2. 8.Εγκαταστάσεις αθλοπαιδιών που  θα πρέπει να περιλαμβάνουν διαμορφωμένους και εξοπλισμένους χώρους καλαθοσφαιρίσεως (μπάσκετ-μπωλ), πετοσφαιρίσεως (Βόλλεϋ-μπωλ), ποδοσφαίρου κ.α. 9.Χώρου επαρκούς και κατάλληλα διαμορφωμένου γι α συγκεντρώσεις εκκλησιασμό, τελετή έπαρσης και υποστολής της Σημαίας κ.λπ. Διαδικασία χορηγήσεως άδειας  ιδρύσεως Εξοχής Άρθρ.3.-1.Η διαδικασία χορηγήσεως άδειας ιδρύσεως Εξοχής αρχίζει με την υποβολή από τους ενδιαφερόμενους φορείς στην οικεία Νομαρχία (Δ/νση ή Τμήμα Κοινωνικής Πρόνοιας): α)Αίτησης στην οποία πρέπει να αναφέρονται.  1.Η επωνυμία ή τίτλος της εξοχής, και τα στοιχεία του προσώπου που ζητάει την άδεια.  Σελ. 214,04(β) Τεύχος ΙΑ-10-3 Σελ. 108 2.Η ακριβής θέση που θα εγκατασταθεί η Εξοχή, το υψόμετρο, η έκταση του γηπέδου, το ποσοστό και το είδος της Φυτείας (πεύκα, δένδρα, θάμνοι κ.λπ.) ο τρόπος ύδρευσης του χώρου, η μορφολογία της επιφάνειας του χώρου (κλίση εδάφους, λόφοι κ.λπ.) 3.Η προβλεπόμενη δυναμικότητα σε άτομα που θα εξυπηρετηθούν κατά κατασκηνωτική περίοδο και τα όρια ηλικίας αυτών που θα γίνονται δεκτά στην εξοχή. β)Τοπογραφικού διαγράμματος του εδαφικού χώρου, μέσα στον οποίο θα αναπτυχθεί η Εξοχή, που θα υπογράφεται από διπλωματούχο Μηχανικό στο οποίο πρέπει να εμφαίνεται με κάθε λεπτομέρεια, η διάταξη των εγκαταστάσεων και συγκροτημάτων της (κοιτώνες, σκηνές, τραπεζαρίες, μαγειρεία, νιπτήρες, αποχωρητήρια, χώροι αθλοπαιδιών κ.λπ.). γ)Εκθέσεως διπλωματούχου Μηχανικού που να περιλαμβάνει πλήρη τεχνική περιγραφή των μονίμων κτισμάτων που υπάρχουν ή που πρόκειται να ανεγερθούν, και του τρόπου αναπτύξεως γενικά της Εξοχής (σκηνές, κοιτώνες, τραπεζαρίες, μαγειρεία, αποχωρητήρια, λουτήρες, νιπτήρες, γήπεδα αθλοπαιδιών, αποθήκες, ιατρεία, αναρρωτήρια, κ.λπ.). δ)Υπευθύνου δηλώσεως του άρθρ. 8 του Νόμ. 1599/86 περί του τρόπου αντιμετωπίσεως των δαπανών λειτουργίας της Εξοχής, συνοδευομένης από κάθε στοιχείο που μπορεί να τεκμηριώσει τα όσα δηλώνονται (Βεβαιώσεις καταθέσεων σε τράπεζες, προϋπολογισμούς εσόδων και εξόδων όταν πρόκειται για Ν.ΠΔΔ.Δ. κ.λ.π.). ε)Προκειμένου περί φυσικού προσώπου: 1.Απόσπασμα ποινικού μητρώου. 2.Πισοτοποιιητικού της Εισαγγελίας Πλημμελειοδικών της κατοικίας του αιτούντος, ότι δεν διώκεται. 3.Υπέυθύνου δηλώσεως του άρθρ. 8 του Νόμ. 1599/86, περί του επαγγέλματός του, των γραμματικών και επιστημονικών του γνώσεων, ότι δεν τελεί υπό απαγόρευση ή δικαστική αντίληψη, ως και κάθε στοιχείο που μπορεί να βοηθήσει στην κρίση περί της καταλληλότητάς του, για τη χορήγηση στο όνομά του της άδειας ιδρύσεως της Εξοχής.  35.Δ.μ.21 Κατασκηνώσεις - Παιδικές Εξοχές   741 στ)Προκειμένου περί Νομικού γενικά προσώπου. 1.Επικυρωμένου αντιγράφου του καταστατικού που διέπει τούτο. 2.Δηλώσεως ή αποφάσεως της Διοικήσεως του Νομικού προσώπου στην οποία να διατυπώνεται αν η Διεύθυνση ή η εν γένει εποπτεία και φροντίδα της Εξοχής που πρόκειται να ιδρυθεί, θα ασκείται από μέλη της Διοίκησης αυτού ή από ιδιαίτερη Επιτροπή ή μέλη ή μέλος αυτού. Στην καθεμία από τις περιπτώσεις αυτές θα υποβληθούν όλα τα δικαιολογητικά που αναφέρονται στην προηγούμενη υποπαράγραφο για το καθένα από τα φυσικά πρόσωπα από τα οποία θα ασκείται η διεύθυνση ή η εποπτεία της Εξοχής. 2.Μόλις υποβληθούν όλα τα δικαιολογητικά που ορίζονται παραπάνω και εφόσον από αυτά προκύπτει ότι κατ’ αρχήν, είναι δυνατή η χορήγηση της αιτούμενης άδειας ίδρυσης Εξοχής, διενεργείται επιτόπια εξέταση του χώρου στον οποίο ζητείται να εγκατασταθεί η Εξοχή από Επιτροπή που συνιστάται από τον αρμόδιο Νομάρχη και που περιλαμβάνει ιατρό υγιεινολόγο ή Επόπτη Δημόσιας Υγείας που υπηρετεί στην οικεία Διεύθυνση ή Τμήμα Υγιεινής, διοικητικό υπάλληλο της Δ/νσεως ή Τμήματος Κοινωνικής Πρόνοιας και Μηχανικό της αρμόδιας Διεύθυνσης Τεχνικών Υπηρεσιών ή άλλης Δημόσιας Υπηρεσίας για διαπίστωση της καταλληλότητάς του, σύμφωνα με όσα ορίζονται στην απόφαση αυτή και υποβολή αρμοδίως σχετικής εκθέσεως. 3.Εφόσον μετά την υποβολή από τους ενδιαφερόμενους φορείς των στοιχείων και της εκθέσεως της κατά την προηγούμενη υποπαράγραφο Επιτροπής διαπιστωθεί ότι πληρούνται όλες οι προϋποθέσεις που ορίζονται με την απόφαση αυτή, εκδίδεται από την οικεία Νομαρχία (Δ/νση ή Τμήμα Κοινωνικής Πρόνοιας) άδεια ίδρυσης Εξοχής, η οποία δεσμεύει την αρχή που εξέδωσε την άδεια, για χορήγηση στο μέλλον της απαιτούμενης άδειας λειτουργίας, με τις παρακάτω οριζόμενες προϋποθέσεις: Προϋποθέσεις χορηγήσεως λειτουργίας  Παιδικής Εξοχής Άρθρ.4.-1.Για να επιτραπεί η λειτουργία Εξοχής απαιτείται: α)Να έχει δοθεί άδεια ίδρυσης της Εξοχής με σχετική απόφαση κατά τα ανωτέρω. β)Να έχει ολοκληρωθεί η εκτέλεση όλων των έργων που έχουν προβλεφθεί κατά την έκδοση της άδειας ίδρυσης η ανέγερση των απαιτουμένων μόνιμων εγκαταστάσεων και η ανάπτυξη γενικά των διαφόρων χώρων λειτουργίας της Εξοχής. γ)Να έχει εξασφαλιστεί η πλαισίωση της Εξοχής με τον ακόλουθο αριθμό στελεχών και προσωπικού: 1)Ενός (1) Συντονιστή αποφοίτου Ανωτάτης ή Ανωτέρας Σχολής ή σε έλλειψη υποψηφίων, με τα προσόντα αυτά απόφοιτοι Λυκείου ή παλαιού τύπου Γυμνασίου και ευδόκιμο κατασκηνωτική εμπειρία. 2)Ενός (1) Επιμελητή για κάθε 60 κατασκηνωτές αποφοίτου Β΄ Τάξεως Λυκείου ή της 4ης τάξεως παλαιού τύπου Γυμνασίου.  3)Ενός (1) Ομαδάρχη για κάθε 10 παιδιά. Τα στελέχη αυτά πρέπει να είναι του αυτού φύλου με του κατασκηνωτές και να προέρχονται από τις Σχολές Εκπαίδευσης Στελεχών Παιδικών Εξοχών. 4)Ενός (1) ιατρού. 5)Ενός (1) νοσοκόμου.  δ)Να έχει εξασφαλισθεί η πλαισίωση της Παιδικής Εξοχής, με το απαιτούμενο κατά περίπτωση υπόλοιπα προσωπικό σε τρόπο ώστε, ο αριθμός των στελεχών και του προσωπικού να μην υπολείπονται τα 30% για εξοχές μέχρι 150 απιδιά, χωρίς στο ποσοστό αυτό να υπολογίζεται και το προσωπικό που προορίζεται να καλύψει τις ανάγκες της Εξοχής, στην περίπτωση που σαυτή φιλοξενηθούν παιδιά με ειδικές ανάγκες. Για Παιδικές Εξοχές που φιλοξενούν πέρα των 150 παιδιών το προσωπικό να μην είναι ολιγότερο του ποσοστού 26% των φιλοξενουμένων παιδιών. δ)Σε όσες Εξοχές φιλοξενούνται παιδιά με ειδικές ανάγκες προσλαμβάνεται επί πλέον το παρακάτω προσωπικό: Ένας (1) ιατρός, ένας νοσοκόμος και ένας (1) συνοδός με γνώσεις για παιδιά με ειδικές ανάγκες, ένας συνοδός (1) για κάθε 5 αυτό εξυπηρετούμενα παιδιά με ελαφρά διανοητική υστέρηση, ένας (1) συνοδός για 3 αυτιστικά παιδιά ένας (1) συνοδός για κάθε ένα (1) παιδί με βαριές σωματικές ή νοητικές εκπτώσεις, ένας (1)συνοδός για κάθε 2 παιδιά που πάσχουν από εγκεφαλική παράλυση (σπαστικά) ένας (1) συνοδός για κάθε ένα παραπληγικό παιδί. στ)Να έχει προβλεφθεί η χρησιμοποίηση της Παιδικής Εξοχής κατά κατασκηνωτική περίοδο είτε από παιδιά ηλικίας 6-12 ετών και των δύο φύλων, είτε από παιδιά ηλικίας άνω των 12 ετών, του αυτού απαραίτητα φύλου. ζ)Να έχουν υποβληθεί σε ιατρική εξέταση όλα τα στελέχη και το προσωπικό της Εξοχής ώστε να πιστοποιείται η καλή κατάσταση της υγείας των προσώπων αυτών. η)Να έχει εξοπλισθεί η Εξοχή, με τα απαραίτητα για την ομαλή και άρτια λειτουργία τους, αντικείμενα και εφοδιαστεί με το σκοπό αυτό υλικά (κρεβάτια, στρώματα, τραπέζια, καθίσματα, μαγειρικές συσκευές, ψυγεία, σκεύη και είδη μαγειρείου, Ιατρείου, Αναρρωτηρίου, όργανα αθλοπαιδιών, πιάτα, ποτήρια, μαχαιροπήρουνα κ.λπ.). Διαδικασία χορηγήσεως άδειας  λειτουργίας Εξοχής Άρθρ.5.-1.Σε ανατρεπτική προθεσμία τριάν- τα τουλάχιστον ημερών πριν την προβλεπόμενη ημερομηνία έναρξης λειτουργίας της Εξο- χής, οι Φορείς που έχουν ήδη πάρει την άδεια  ίδρυσης Παιδικής Εξοχής, υποβάλουν στην οικεία    Νομαρχία    (Δ/νση    ή   Τμήμα    Κοινωνι-  (Αντί για τη σελ. 214,05(δ) Σελ. 214,05(ε) Τεύχος 1094-Σ4ελ. 47 Κατασκηνώσεις - Παιδικές Εξοχές 35.Δ.μ.21   742 κής Πρόνοιας) κάθε χρόνο, εφόσον επιθυμούν να λειτουργήσει η Εξοχή τους, αίτηση για χορήγηση άδειας λειτουργίας. Με την παραπάνω αίτηση υποβάλλονται: α)Πίνακας που εμφανίζει τα στελέχη που πρόκειται να προσληφθούν μαζί με τα προσόντα τους. β)Πίνακας που εμφανίζει το προσωπικό που θα προσληφθεί κατά ειδικότητα απασχόλησής του. γ)Ιατρικές πιστοποιήσεις από Κρατικό Νοσηλευτικό Ίδρυμα ή Κέντρα Υγείας ή Ιατρεία του Ι.Κ.Α. για την καλή υγεία των στελεχών και του προσωπικού. δ)Πίνακας που να εμφανίζει: 1.Τον αριθμό των κατασκηνωτικών περιόδων και τον αριθμό των ατόμων που θα εξυπηρετηθούν κατά κατασκηνωτική περίοδο, κατά φύλο και ηλικία και, εφόσον πρόκειται για παιδιά άνω των 12 ετών, το φύλο τους. 2.Την ημερομηνία έναρξης και λήξης της λειτουργίας της Εξοχής. 3.Τον προγραμματισμό γενικά της λειτουργίας της Εξοχής. Ήτοι 1)Τη διάρθρωση της Εξοχής κατά ομάδες, τμήματα, (κοινότητες) κ.λπ. 2)Το ημερήσιο πρόγραμμα διαβίωσης των κατασκηνωτών. 3)Το αναλυτικό εβδομαδιαίο διαιτολόγιο των κατασκηνωτών κατά ημέρα, είδος και ποσότητα. ε)Πίνακας που να εμφανίζει τον εξοπλισμό της Εξοχής δια των απαραιτήτων για της λειτουργία αυτής αντικειμένων και υλικού γενικά κατά κατηγορία και ποσότητα. στ)Η έγκριση της δασικής υπηρεσίας της παρ. 1 στοιχ. α΄ του άρθρ. 2 ανωτέρω και βεβαίωση της πυροσβεστικής υπηρεσίας ότι ελήφθησαν τα απαραίτητα αντιπυρικά μέτρα.  2.Μόλις υποβληθεί η παραπάνω αίτηση μαζί με τα προαναφερόμενα στοιχεία, ενεργείται νέα επιτόπια εξέταση από την οριζόμενη στην παρ. 2 του άρθρ. 3 της απόφασης αυτής Επιτροπή προς το σκοπό υποβολής εκθέσεως που να πιστοποιεί ότι στην Εξοχή έχουν ανεγερθεί όλες οι προβλεπόμενες μόνιμες εγκαταστάσεις και εκτελεσθεί τα προβλεπόμενα έργα ή ότι οι εν λόγω εγκαταστάσεις και έργα διατηρούνται σε καλή κατάσταση, ότι υπάρχει ο αναγκαίος για την ομαλή και άρτια λειτουργία της Εξοχής εξοπλισμός εν γένει και ότι υφίστανται από πάσης απόψεως, οι προϋποθέσεις αρτίας λειτουργίας αυτής. 3.Μετά την υποβολή της παραπάνω εκθέσεως και εφόσον κριθούν ως ικανοποιητικά και τα λοιπά υποβληθέντα με την αίτηση ως ανωτέρω στοιχεία, εκδίδεται από τον οικείο Νομάρχη απόφαση ως αρμοδίου, βάσει των διατάξεων για την διοικητική αποκέντρωση, η οποία ισχύει για ένα χρόνο.   Σελ. 214,06(ε) Τεύχος 1094-Σελ. 48 4.Η προαναφερόμενη Επιτροπή, δύναται κατά την ως άνω επιτόπια εξέταση, να καθορίζει και άλλα μέτρα, τα οποία κατά την κρίση της και σύμφωνα προς τις κείμενες υγειονομικές διατάξεις και ιδία τις διατάξεις της ΓΙγ/6800/1966 (ΦΕΚ 456 τ. Β΄) Υπουργικής Αποφάσεως, που θα πρέπει να ληφθούν από τον αιτούντα την άδεια λειτουργίας, προκειμένου να εξασφαλιστεί η καλή, από υγιεινής απόψεως λειτουργία της Εξοχής. Έλεγχος και Εποπτεία των Εξοχών που  λειτουργούν με την απόφαση αυτή Άρθρ.6.Μετά την έκδοση της άδειας λειτουργίας Εξοχής και εφόσον αυτή έχει αρχίσει και λειτουργεί, πρέπει να ασκείται: α)Από την αρμόδια Υγειονομική Υπηρεσία της Δ/νσης ή του Τμήματος Υγιεινής της Νομαρχίας τακτικός έλεγχος για διαπίστωση της τήρησης των υγειονομικών διατάξεων που ισχύουν, ιδιαίτερα όσον αφορά στην ύδρευση της Εξοχής, στα λύματα και τα απόβλητα αυτής, στις συνθήκες λειτουργίας των μαγειρείων και στην ασφαλή φύλαξη και διακίνηση των φαγητών και των τροφίμων και επιβάλλονται τα αναγκαία μέτρα που κρίνονται κάθε φορά, για την προάσπιση της υγείας των κατασκηνωτών. β)Από τις αρμόδιες Επιθεωρήσεις του Υπουργείου και τις διοικητικές Υπηρεσίες της οικείας Δ/νσης ή Τμήματος Κοινωνικής Πρόνοιας τακτικός έλεγχος κατά τις κείμενες διατάξεις, για διαπίστωση της ομαλής και άρτιας λειτουργίας της Εξοχής. Άρθρ.7.-Από την ισχύ της απόφασης αυτής καταργείται κάθε άλλη διάταξη απόφαση ή εγκύκλιος που έρχεται σε αντίθετη με την παρούσα απόφαση.  Με τις προϋποθέσεις που αναφέρονται στο άρθρ. 9 Νόμ. 1878/16-20 Μαρτ. 1990 (ΦΕΚ Α΄ 33), Διόρθ. Σφαλμ. στο ΦΕΚ Α΄ 44/26 Μαρτ. 1990 (τόμ. 17Α σελ. 560,16), επιτρέπεται η παραχώρηση δημοσίων δασών και δασικών εκτάσεων για την εγκατάσταση παιδικών εξοχών και κατασκηνώσεων.   35.Δ.μ.21 Κατασκηνώσεις - Παιδικές Εξοχές   743  